Lebuhraya Tun Razak

Lebuhraya Tun Razak laluan , juga dikenali sebagai Lebuhraya Segamat-Kuantan  adalah laluan persekutuan sejauh 146.8 km bermula dari Segamat, Johor ke Gambang sebelum melalui baki 38 km melalui Laluan Persekutuan  di Gambang berhampiran Kuantan, Pahang. Jalan persekutuan 2 lorong ini dinamakan sempena Tun Abdul Razak, Perdana Menteri kedua Malaysia yang dikenali sebagai ibu Pembangunan Malaysia.

Latar belakang laluan
Kilometer Sifar bagi Laluan Persekutuan 12 ini terletak di Segamat, Johor, di persimpangannya dengan Laluan Persekutuan , jalan raya utama di bahagian tengah Semenanjung Malaysia. Seterusnya, lebuh raya ini melintasi sempadan Johor-Pahang dekat Perwira Jaya di sebelah Pahang. 

Laluan Persekutuan 12 seterusnya melintasi Laluan Persekutuan  di Bandar Tun Abdul Razak. Seterusnya, lebuh raya ini bersilang dengan Laluan Persekutuan  di Persimpangan Bandar Muadzam Shah. Selepas itu, lebuh raya ini menyeberangi Sungai Pahang di Paluh Hinai. Akhir sekali, lebuh raya tamat di Gambang, Pahang, di persimpangan 4 hala dengan Laluan Persekutuan , jalan raya timur-barat utama antara pantai timur dengan pantai barat Semenanjung Malaysia.

Sejarah
Lebuhraya Tun Razak adalah hasil ilham Sultan Pahang, Sultan Haji Ahmad Shah. Pembinaan lebuh raya ini bermula pada tahun 1970 dan siap pada tahun 1983. Sultan Haji Ahmad Shah sendiri merasmikan pembukaan Lebuhraya Tun Razak pada tahun 1983 semasa baginda merupakan Yang di-Pertuan Agong pada ketika itu. Lebuhraya Tun Razak kemudian diwartakan sebagai Jalan Persekutuan  pada 19 Oktober 1989.

Dibina di bawah Dasar Ekonomi Baru Malaysia, lebuh raya persekutuan 2 lorong ini dibina atas sebab berikut:-
 Untuk memendekkan jarak perjalanan dari bandar-bandar utama di kawasan barat laut seperti Segamat, Tangkak, Muar, Batu Pahat dan Melaka ke negeri-negeri pantai timur Semenanjung Malaysia.
 Untuk merancakkan pembangunan di kawasan mundur di selatan Pahang.

Walaupun lebuh raya ini secara amnya lurus dengan kurang selekoh tajam, Lebuhraya Tun Razak sangat dikenali kerana sering menjadi lokasi kemalangan, terutamanya pada beberapa tahun kebelakangan ini, berikutan pertambahan aliran lalu lintas. Pada 20 Jun 2010, Menteri Kerja Raya, Datuk Shaziman Abu Mansor, mencadangkan agar Lebuhraya Tun Razak dinaik taraf kepada lebuh raya 4 lorong sebagai langkah pencegahan untuk mengurangkan kemalangan.

Senarai persimpangan

Rujukan

Pengangkutan di Malaysia